חוק נטילת אמצעי זיהוי ביומטריים מזרים, הפקת נתוני זיהוי ביומטריים ומאגר מידע

{{ח:התחלה}}
{{ח:כותרת|חוק נטילת אמצעי זיהוי ביומטריים מזרים, הפקת נתוני זיהוי ביומטריים ומאגר מידע, התשפ״ד–2024}}

{{ח:פתיח-התחלה}}
{{ח:מאגר|2221501}} {{ח:תיבה|ס״ח תשפ״ד, 1132|חוק נטילת אמצעי זיהוי ביומטריים מזרים, הפקת נתוני זיהוי ביומטריים ומאגר מידע|https://fs.knesset.gov.il/25/law/25_lsr_4730194.pdf}}.
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק א|פרק א׳: הגדרות}}

{{ח:פנימי|פרק ב|פרק ב׳: תחולת החוק}}

{{ח:פנימי|פרק ג|פרק ג׳: נטילת אמצעי זיהוי ביומטריים מזרים והפקת נתוני זיהוי ביומטריים}}

{{ח:פנימי|פרק ד|פרק ד׳: הקמת מאגר וניהולו}}

{{ח:פנימי|פרק ה|פרק ה׳: העברת מידע מהמאגר וגישה אליו}}

{{ח:פנימי|פרק ו|פרק ו׳: שמירת סודיות, אבטחת מידע, הגנה על פרטיות ומחיקה}}

{{ח:פנימי|פרק ז|פרק ז׳: הוראות שונות}}

{{ח:פנימי|תוספת 1|תוספת ראשונה: {{מוקטן|סוגים של אוכלוסיות זרים וסוגים של אמצעי זיהוי ביומטריים שהחוק חל עליהם}}}}

{{ח:פנימי|תוספת 2|תוספת שנייה}}

{{ח:קטע2|פרק א|פרק א׳: הגדרות}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”אמצעי זיהוי ביומטריים“ – אמצעים לזיהוי אדם המבוססים על מידע ביומטרי;
{{ח:ת|סוג=הגדרה}} ”אמצעים או נתונים ביומטריים“ – אמצעי זיהוי ביומטריים או נתוני זיהוי ביומטריים;
{{ח:ת|סוג=הגדרה}} ”ביומטרי“ – מאפיין אנושי פיזיולוגי, ייחודי, הניתן למדידה ממוחשבת;
{{ח:ת|סוג=הגדרה}} ”גוף ציבורי“ – כהגדרתו {{ח:חיצוני|חוק הגנת הפרטיות#סעיף 23|בפסקה (1) להגדרה ”גוף ציבורי“ שבסעיף 23 לחוק הגנת הפרטיות}};
{{ח:ת|סוג=הגדרה}} ”התאמה ביטחונית“ – כמשמעותה {{ח:חיצוני|חוק שירות הביטחון הכללי#סעיף 15|בסעיף 15 לחוק שירות הביטחון הכללי, התשס״ב–2002}};
{{ח:ת|סוג=הגדרה}} ”הוועדה“ – ועדת הכנסת המשותפת כהגדרתה {{ח:חיצוני|חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע|בחוק הכללת אמצעים ביומטריים}};
{{ח:ת|סוג=הגדרה}} ”הוועדה ליישומים ביומטריים“ – ועדת הכנסת המשותפת ליישומים ביומטריים, כהגדרתה {{ח:חיצוני|חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע|בחוק הכללת אמצעים ביומטריים}};
{{ח:ת|סוג=הגדרה}} ”זר“ – מי שאינו רשום במרשם האוכלוסין, ובכלל זה מסתנן;
{{ח:ת|סוג=הגדרה}} ”חוק הגנת הפרטיות“ – {{ח:חיצוני|חוק הגנת הפרטיות|חוק הגנת הפרטיות, התשמ״א–1981}};
{{ח:ת|סוג=הגדרה}} ”חוק הכללת אמצעים ביומטריים“ – {{ח:חיצוני|חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע|חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש״ע–2009}};
{{ח:ת|סוג=הגדרה}} ”חוק להסדרת הביטחון“ – {{ח:חיצוני|חוק להסדרת הביטחון בגופים ציבוריים|חוק להסדרת הביטחון בגופים ציבוריים, התשנ״ח–1998}};
{{ח:ת|סוג=הגדרה}} ”חוק החיפוש בגוף“ – {{ח:חיצוני|חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי)|חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי), התשנ״ו–1996}};
{{ח:ת|סוג=הגדרה}} ”חוק הכניסה לישראל“ – {{ח:חיצוני|חוק הכניסה לישראל|חוק הכניסה לישראל, התשי״ב–1952}};
{{ח:ת|סוג=הגדרה}} ”חוק למניעת הסתננות“ – {{ח:חיצוני|חוק למניעת הסתננות (עבירות ושיפוט)|חוק למניעת הסתננות (עבירות ושיפוט), התשי״ד–1954}};
{{ח:ת|סוג=הגדרה}} ”חוק מרשם האוכלוסין“ – {{ח:חיצוני|חוק מרשם האוכלוסין|חוק מרשם האוכלוסין, התשכ״ה–1965}};
{{ח:ת|סוג=הגדרה}} ”חוק העונשין“ – {{ח:חיצוני|חוק העונשין|חוק העונשין, התשל״ז–1977}};
{{ח:ת|סוג=הגדרה}} ”המאגר“ – כמשמעותו {{ח:פנימי|סעיף 11|בסעיף 11}};
{{ח:ת|סוג=הגדרה}} ”הממונה על יישומים ביומטריים“ – כהגדרתו {{ח:חיצוני|חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע|בחוק הכללת אמצעים ביומטריים}};
{{ח:ת|סוג=הגדרה}} ”מסמך נסיעה“ – דרכון, תעודת מעבר או תעודה אחרת כאמור {{ח:חיצוני|חוק הכניסה לישראל#סעיף 7|בסעיף 7 לחוק הכניסה לישראל}};
{{ח:ת|סוג=הגדרה}} ”מסתנן“ – כהגדרתו {{ח:חיצוני|חוק למניעת הסתננות (עבירות ושיפוט)|בחוק למניעת הסתננות}};
{{ח:ת|סוג=הגדרה}} ”מרשם האוכלוסין“ – כמשמעותו לפי {{ח:חיצוני|חוק מרשם האוכלוסין|חוק מרשם האוכלוסין}};
{{ח:ת|סוג=הגדרה}} ”נתוני זיהוי ביומטריים“ – נתונים ביומטריים שהופקו מאמצעי זיהוי ביומטריים, וניתן לעשות בהם שימוש לצורך זיהוי או אימות זהותו של אדם באופן ממוחשב או ממוחשב בחלקו;
{{ח:ת|סוג=הגדרה}} ”רשויות הביטחון“ – שירות הביטחון הכללי והמוסד למודיעין ולתפקידים מיוחדים;
{{ח:ת|סוג=הגדרה}} ”פקודות משטרת ישראל“ – כהגדרתן {{ח:חיצוני|פקודת המשטרה|בפקודת המשטרה [נוסח חדש], התשל״א–1971}};
{{ח:ת|סוג=הגדרה}} ”השר“ – שר הפנים.

{{ח:קטע2|פרק ב|פרק ב׳: תחולת החוק}}

{{ח:סעיף|2|תחולת החוק על סוגים של אוכלוסיות זרים ואמצעים ביומטריים}}
{{ח:ת}} הוראות חוק זה, כולן או חלקן, יחולו על סוגים של אוכלוסיות זרים ועל סוגים של אמצעים ביומטריים המפורטים לצידם {{ח:פנימי|תוספת 1|בתוספת הראשונה}}.

{{ח:קטע2|פרק ג|פרק ג׳: נטילת אמצעי זיהוי ביומטריים מזרים והפקת נתוני זיהוי ביומטריים}}

{{ח:סעיף|3|נטילה והפקה לצורך הכללה במאגר}}
{{ח:תת|(א)}} עובד רשות האוכלוסין וההגירה או עובד מדינה אחר, שהשר הסמיכו לכך, מוסמך, לשם הסדרת כניסתו של זר לישראל, שהייתו בישראל וישיבתו בה או יציאתו ממנה, ליטול מהזר אמצעי זיהוי ביומטריים ולהפיק מהם באופן אוטומטי נתוני זיהוי ביומטריים, לצורך הכללת האמצעים והנתונים הביומטריים במאגר.
{{ח:תת|(ב)}} אמצעים ונתונים ביומטריים כאמור בסעיף קטן (א) יימחקו אוטומטית מכל מקום שבו נשמרו בתהליך הנטילה וההפקה, מייד לאחר הכללתם במאגר, ולא יועברו לכל גורם אחר.

{{ח:סעיף|4|נטילה והפקה לצורך השוואה לאמצעים או לנתונים ביומטריים הכלולים במסמך נסיעה}}
{{ח:תת|(א)}} בעלי התפקידים כמפורט להלן מוסמכים, לצורך זיהוי או אימות זהות של זר, במסגרת מילוי תפקידם לפי דין, ליטול ממנו אמצעי זיהוי ביומטריים, להפיק מהם באופן אוטומטי נתוני זיהוי ביומטריים ולהשוות את האמצעים או הנתונים כאמור לאמצעים או לנתונים הביומטריים הכלולים במסמך הנסיעה של הזר:
{{ח:תתת|(1)}} עובד רשות האוכלוסין וההגירה שהשר הסמיכו לכך;
{{ח:תתת|(2)}} שוטר;
{{ח:תתת|(3)}} סוהר;
{{ח:תתת|(4)}} עובד רשות הביטחון שראש רשות הביטחון הסמיכו לכך;
{{ח:תתת|(5)}} חייל כהגדרתו {{ח:חיצוני|חוק השיפוט הצבאי|בחוק השיפוט הצבאי, התשט״ו–1955}}, שהוסמך לכך לפי פקודות הצבא כהגדרתן {{ח:חיצוני|חוק השיפוט הצבאי|בחוק האמור}};
{{ח:תתת|(6)}} ממונה ביטחון או מאבטח שמונו לפי {{ח:חיצוני|חוק להסדרת הביטחון בגופים ציבוריים|חוק להסדרת הביטחון}} בגופים המנויים {{ח:חיצוני|חוק להסדרת הביטחון בגופים ציבוריים#תוספת 1|בתוספת הראשונה}} או {{ח:חיצוני|חוק להסדרת הביטחון בגופים ציבוריים#תוספת 2 פרט 1|בפרט 1 לתוספת השנייה לחוק האמור}};
{{ח:תתת|(7)}} איש ביטחון כהגדרתו {{ח:חיצוני|חוק הטיס (ביטחון בתעופה האזרחית)|בחוק הטיס (ביטחון בתעופה האזרחית), התשל״ז–1977}};
{{ח:תתת|(8)}} איש משמר הכנסת כהגדרתו {{ח:חיצוני|חוק משכן הכנסת, רחבתו ומשמר הכנסת|בחוק משכן הכנסת, רחבתו ומשמר הכנסת, התשכ״ח–1968}}, שקצין הכנסת הסמיכו לכך;
{{ח:תתת|(9)}} מאבטח שהוא עובד הרשות להגנה על עדים לפי {{ח:חיצוני|חוק להגנה על עדים|חוק להגנה על עדים, התשס״ט–2008}};
{{ח:תתת|(10)}} עובד בגוף ציבורי, שקבע השר בצו, בהסכמת שר המשפטים, ובאישור הוועדה ובלבד שהעובד נדרש לתת שירות לזר בתחום עיסוקו של אותו גוף ציבורי;
{{ח:תתת|(11)}} בעל תפקיד שאינו עובד המדינה, המנוי ברשימת בעלי התפקידים שקבע השר בצו, בהסכמת שר המשפטים ובאישור הוועדה, שמתקיים בו אחד מהתנאים שלהלן, ורשאי השר לקבוע בצו כאמור תנאים והגבלות שיחולו על בעל תפקיד כאמור:
{{ח:תתתת|(א)}} הוא מוסמך לצורך מילוי תפקידו לדרוש מאדם להזדהות לפניו;
{{ח:תתתת|(ב)}} מוטלת עליו חובה בחיקוק לאמת זהות או מוטל עליו תפקיד בחיקוק שביצועו מצריך אימות זהות;
{{ח:תתת|(12)}} עובד בקופת חולים כהגדרתה {{ח:חיצוני|חוק ביטוח בריאות ממלכתי|בחוק ביטוח בריאות ממלכתי, התשנ״ד–1994}}, או עובד בבית חולים כמשמעותו {{ח:חיצוני|פקודת בריאות העם#סעיף 24|בסעיף 24 לפקודת בריאות העם, 1940}}, ובלבד שהעובד נדרש לתת שירות לזר בתחום הבריאות.
{{ח:תת|(ב)}} אמצעי זיהוי ביומטריים שניטלו לפי הוראות סעיף זה ונתוני זיהוי ביומטריים שהופקו מהם, ובכלל זה אמצעים ונתונים ביומטריים הכלולים במסמך נסיעה, לא ייאגרו באופן ממוחשב, מעבר לנדרש לצורך השוואתם לאמצעים או לנתונים הביומטריים הכלולים במסמך הנסיעה של הזר, או לצורך העברתם למאגר יחד עם האמצעים והנתונים הביומטריים הכלולים במסמך הנסיעה, לפי הוראות {{ח:פנימי|סעיף 5|סעיף 5(ד)}}, ולא יועברו לכל גורם אחר.
{{ח:תת|(ג)}} אמצעים או נתונים ביומטריים כאמור בסעיף זה יימחקו אוטומטית מכל מקום שבו נשמרו מייד לאחר קבלת תוצאת ההשוואה כאמור בסעיף קטן (ב), אלא אם כן נדרשת השוואתם לאמצעים או לנתונים שבמאגר לפי {{ח:פנימי|סעיף 5|סעיף 5(א)}}.

{{ח:סעיף|5|נטילה והפקה לצורך השוואה לאמצעים או לנתונים ביומטריים הכלולים במאגר, והכללתם במאגר}}
{{ח:תת|(א)}} בעלי התפקידים המנויים {{ח:פנימי|סעיף 4|בפסקאות (1) עד (5) ו־(10) של סעיף 4(א)}}, מוסמכים, לצורך זיהוי או אימות זהות של אדם אשר יש יסוד להניח כי שהייתו בישראל מחייבת רישיון ישיבה כמשמעותו {{ח:חיצוני|חוק הכניסה לישראל|בחוק הכניסה לישראל}}, במסגרת מילוי תפקידם לפי דין, ליטול מאותו אדם אמצעי זיהוי ביומטרי שהוא תמונת תווי פנים, להפיק ממנו באופן אוטומטי נתוני זיהוי ביומטריים ולהשוות את התמונה או הנתונים כאמור ואת התמונה או הנתונים הכלולים במסמך הנסיעה של אותו אדם לאמצעים או לנתונים הביומטריים הכלולים במאגר, אם אותו אדם אינו מציג מסמך זיהוי כהגדרתו {{ח:חיצוני|חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע|בחוק הכללת אמצעים ביומטריים}}.
{{ח:תת|(ב)}} על אף האמור בסעיף קטן (א), העלתה ההשוואה שנעשתה לפי אותו סעיף קטן אי־התאמה בין תמונת תווי הפנים שניטלה מהזר או שבמסמך הנסיעה של זר למידע השמור במאגר, או שניתנה יותר מהתאמה אחת כאמור, או שהתעורר חשד כי פרטי הזיהוי שמסר הזר אינם נכונים, רשאי בעל תפקיד כאמור בסעיף קטן (א) ליטול תמונות טביעות אצבעות, ולהשוות אותן או את הנתונים שהופקו מהן ובמסמך הנסיעה לאמצעים או לנתונים הביומטריים הכלולים במאגר.
{{ח:תת|(ג)}} אמצעי זיהוי ביומטריים שניטלו לפי הוראות סעיף זה ונתוני זיהוי ביומטריים שהופקו מהם, ובכלל זה אמצעים או נתונים ביומטריים הכלולים במסמך נסיעה של זר, לא ייאגרו באופן ממוחשב, מעבר לנדרש לצורך השוואתם לאמצעים או לנתונים הביומטריים הכלולים במאגר או לצורך הכללתם במאגר כאמור בסעיף קטן (ד), לא יועברו לכל גורם אחר, והם יימחקו אוטומטית מכל מקום שבו נשמרו מייד לאחר קבלת תוצאת ההשוואה או מייד לאחר הכללתם במאגר, לפי העניין.
{{ח:תת|(ד)}} עובד רשות האוכלוסין וההגירה שהשר הסמיכו לכך, רשאי להורות כי אמצעים או נתונים ביומטריים שהושוו למאגר לפי סעיף זה ייכללו במאגר, אם מצא שהאמצעים או הנתונים הם של זר ושהם באיכות המאפשרת השוואה.

{{ח:סעיף|6|נטילה, הפקה והשוואה באמצעים ממוכנים}}
{{ח:תת|(א)}} השר רשאי לקבוע כי נטילה, הפקה והשוואה לפי {{ח:פנימי|פרק ג|פרק זה}} יכול שיבוצעו גם באמצעים ממוכנים ושלא לפני בעלי התפקידים המנויים {{ח:פנימי|פרק ג|בפרק זה}}, ואף בטרם הגעת הזר לישראל.
{{ח:תת|(ב)}} בתקנות כאמור בסעיף קטן (א), יקבע השר הוראות לעניין אופן הנטילה, ההפקה וההשוואה כאמור באותו סעיף קטן.

{{ח:סעיף|7|הסכמה לנטילת אמצעי זיהוי ביומטריים ושימוש בכוח סביר}}
{{ח:תת|(א)}} נטילת אמצעי זיהוי ביומטריים מזר לפי {{ח:פנימי|פרק ג|פרק זה}} תיעשה לאחר שהתבקשה הסכמתו לכך, ולאחר שהובא לידיעתו, בדרך שיורה השר, כי ניתן לעשות שימוש באמצעי זיהוי ביומטריים שניטלו ובנתוני הזיהוי הביומטריים שיופקו מהם גם לצורך הכללתם במאגר בכפוף להוראות חוק זה, או לצורך השוואתם לאמצעים או לנתונים הביומטריים במסמך נסיעה כאמור {{ח:פנימי|סעיף 4|בסעיף 4}} או לאמצעים או לנתונים הביומטריים שבמאגר כאמור {{ח:פנימי|סעיף 5|בסעיף 5}}.
{{ח:תת|(ב)}} היה לשוטר, לפקח או לקצין ביקורת גבולות חשד סביר שזר שמלאו לו 14 שנים וחוק זה חל לגביו, הוא שוהה שלא כדין או שכניסתו לישראל סורבה, ואותו אדם לא נתן את הסכמתו לנטילה, רשאי הוא ליטול ממנו אמצעי זיהוי ביומטריים תוך שימוש בכוח סביר, לאחר שהזהירו בדבר הכוונה לעשות כן בלשון המובנת לו, ולאחר שניתן אישור לכך לפי סעיפים קטנים (ג) ו־(ד).
{{ח:תת|(ג)}} לא נתן אדם את הסכמתו לנטילת אמצעי זיהוי ביומטריים, יובא לפני קצין משטרה, ממונה ביקורת גבולות או העובד הממונה על קצין ביקורת גבולות שראש רשות האוכלוסין הסמיך לעניין זה, לפי העניין, לצורך קבלת אישור בכתב לנטילה, לרבות לשימוש בכוח סביר הנדרש לשם כך, אולם אם כניסתו לישראל סורבה בשל כך שלא נתן את הסכמתו לנטילת אמצעי זיהוי ביומטריים, יובא לפני מנהל תחנת הגבול לצורך קבלת אישור כאמור.
{{ח:תת|(ד)}} בטרם ייתן קצין המשטרה, ממונה ביקורת הגבולות, העובד הממונה על קצין ביקורת גבולות או מנהל תחנת הגבול, לפי העניין, את אישורו כאמור בסעיף קטן (ג), ייתן הזדמנות לאדם להשמיע את טעמי סירובו, ויסביר לו שניתן להשתמש בכוח סביר לנטילה.
{{ח:תת|(ה)}} מי שנטל אמצעי זיהוי ביומטריים לפי סעיף זה ירשום בתום הנטילה בהקדם האפשרי, לפי העניין, דין וחשבון על מהלך הנטילה, ויחתום עליו.
{{ח:תת|(ו)}} העתק דוח הנטילה יימסר למי שממנו ניטלו אמצעי הזיהוי הביומטריים.
{{ח:תת|(ז)}} הוראות לעניין נטילת אמצעי זיהוי ביומטריים תוך שימוש בכוח סביר, כאמור בסעיף זה, ייקבעו בפקודות משטרת ישראל; הוראות כאמור יחולו גם על נטילת אמצעי זיהוי ביומטריים לפי סעיף זה על ידי פקח או קצין ביקורת גבולות, בשינויים המחויבים.
{{ח:תת|(ח)}} בסעיף זה –
{{ח:תת|סוג=הגדרה}} ”ממונה ביקורת גבולות“, ”קצין ביקורת גבולות“ ו”תחנת גבול“ – כמשמעותם {{ח:חיצוני|חוק הכניסה לישראל|בחוק הכניסה לישראל}};
{{ח:תת|סוג=הגדרה}} ”פקח“ – כמשמעותו {{ח:חיצוני|חוק הכניסה לישראל#סעיף 13ד|בסעיף 13ד לחוק הכניסה לישראל}};
{{ח:תת|סוג=הגדרה}} ”קצין משטרה“ – קצין משטרה בדרגת רב־פקד ומעלה.

{{ח:סעיף|8|הסמכת עובד משרד החוץ לגבי זר השוהה מחוץ לישראל}}
{{ח:ת}} הסמכויות הנתונות לפי הוראות {{ח:פנימי|סעיף 3|סעיפים 3}}, {{ח:פנימי|סעיף 4|4}} {{ח:פנימי|סעיף 5|ו־5}} לעובד רשות האוכלוסין וההגירה שהשר הסמיכו לכך, יהיו נתונות לעובד משרד החוץ ששר החוץ הסמיכו לכך, לגבי זר השוהה מחוץ לישראל ומבקש לקבל אשרה לצורך כניסה לישראל, ויחולו על עובד משרד החוץ שהוסמך כאמור הוראות חוק זה החלות על עובד רשות האוכלוסין וההגירה, בשינויים המחויבים.

{{ח:סעיף|9|תוצאות סירוב זר לנטילת אמצעי זיהוי ביומטריים}}
{{ח:תת|(א)}} סירב זר לנטילת אמצעי זיהוי ביומטריים בידי עובד רשות האוכלוסין וההגירה כאמור {{ח:פנימי|סעיף 3|בסעיפים 3}}, {{ח:פנימי|סעיף 4|4(א)(1)}} {{ח:פנימי|סעיף 5|או 5}} או בידי עובד משרד החוץ לפי {{ח:פנימי|סעיף 8|סעיף 8}}, לא יינתנו לו אשרה ורישיון ישיבה כמשמעותם {{ח:חיצוני|חוק הכניסה לישראל|בחוק הכניסה לישראל}}, ואם ניתנו לו אשרה ורישיון כאמור, רשאי השר לבטלם בהתאם להוראות {{ח:חיצוני|חוק הכניסה לישראל#סעיף 11|סעיף 11 לחוק האמור}}.
{{ח:תת|(ב)}} סירב זר לנטילת אמצעי זיהוי ביומטריים כאמור {{ח:פנימי|סעיף 4|בסעיף 4}} {{ח:פנימי|סעיף 5|או 5}}, יראו אותו כמי שלא הזדהה.

{{ח:סעיף|10|שמירה על כבוד האדם ופרטיותו}}
{{ח:תת|(א)}} נטילת אמצעי זיהוי ביומטריים, הפקת נתוני זיהוי ביומטריים והשוואתם לאמצעים או לנתונים ביומטריים שבמסמך נסיעה או במאגר, לפי הוראות חוק זה, יבוצעו בדרך ובמקום שיבטיחו, ככל האפשר, שמירה על כבוד האדם ועל פרטיותו וימנעו פגיעה בהם במידה העולה על הנדרש.
{{ח:תת|(ב)}} השימוש בסמכות להעביר ולקבל מידע כאמור {{ח:פנימי|פרק ה|בפרק ה׳}} ייעשה באופן שאין בו כדי לפגוע, במידה העולה על הנדרש, בפרטיותו של אדם.
{{ח:תת|(ג)}} מי שהוקנתה לו סמכות נטילה, הפקה, השוואה או הכללה במאגר לפי הוראות חוק זה, לא יעשה שימוש בסמכותו אלא לאחר שעבר הכשרה מתאימה; הכשרה לפי סעיף קטן זה תתייחס, בין השאר, לאופן הנטילה, ובכלל זה נטילה תוך שימוש בכוח סביר לפי {{ח:פנימי|סעיף 7|סעיף 7}}, לאופן ההפקה, ההשוואה וההכללה במאגר לפי חוק זה, לאופן הטיפול באמצעים או בנתונים הביומטריים שניטלו או שהופקו כאמור ולסיכונים הנובעים מאי־אבטחת המידע, והכול תוך הקפדה על שמירת כבודו של מי שנוטלים ממנו אמצעי זיהוי ביומטריים ועל פרטיותו.

{{ח:קטע2|פרק ד|פרק ד׳: הקמת מאגר וניהולו}}

{{ח:סעיף|11|מאגר אמצעי זיהוי ביומטריים ונתוני זיהוי ביומטריים}}
{{ח:תת|(א)}} השר יקים ברשות האוכלוסין וההגירה מאגר מידע ביומטרי, אשר יכלול אמצעי זיהוי ביומטריים אשר ניטלו מזרים לפי הוראות חוק זה או נתוני זיהוי ביומטריים שהופקו מאותם אמצעים, וכן אמצעים או נתונים ביומטריים הכלולים במסמכי נסיעה של זרים (בחוק זה – המאגר).
{{ח:תת|(ב)}} המאגר יהיה חסוי ולא יימסר ממנו מידע או תתאפשר גישה אליו, אלא לפי הוראות חוק זה.
{{ח:תת|(ג)}} המאגר ינוהל בידי עובד רשות האוכלוסין וההגירה שהשר הסמיכו לכך (בחוק זה – מנהל המאגר) ויועסקו בהפעלתו עובדים שיש להם התאמה ביטחונית מתאימה, אשר יפעלו לפי הוראות מנהל המאגר ובפיקוחו.

{{ח:סעיף|12|גישה למאגר}}
{{ח:תת|(א)}} הגישה למידע שבמאגר תהיה לפי הוראות חוק זה בלבד.
{{ח:תת|(ב)}} לצורך מילוי תפקידם, תהיה לעובדים העוסקים בהפעלת המאגר גישה למאגר בהתאם להרשאות שיקבע מנהל המאגר.
{{ח:תת|(ג)}} קביעת מורשי הגישה למאגר והתנאים וההגבלות שיחולו עליהם, תיעשה באופן שיצמצם ככל האפשר את מספר המורשים כאמור ואת היקף המידע הנגיש להם.

{{ח:סעיף|13|ממונה על הגנת הפרטיות}}
{{ח:תת|(א)}} השר, לאחר התייעצות עם שר המשפטים, ימנה, מקרב עובדי משרדו, ממונה על הגנת הפרטיות במאגר; הממונה על הגנת הפרטיות יפקח על שמירת הפרטיות של הזרים שהאמצעים או הנתונים הביומטריים שלהם כלולים במאגר, בהתאם להוראות לפי {{ח:חיצוני|חוק הגנת הפרטיות|חוק הגנת הפרטיות}} והנחיות לפיו, ולפי {{ח:פנימי|פרק ד|פרק זה}}.
{{ח:תת|(ב)}} הממונה על הגנת הפרטיות יגיש לשר, לא יאוחר מ־31 במרץ בכל שנה, דין וחשבון שנתי על פעולותיו ועל קיום ההוראות להגנת הפרטיות לפי חוק זה ולפי {{ח:חיצוני|חוק הגנת הפרטיות|חוק הגנת הפרטיות}} במאגר.

{{ח:קטע2|פרק ה|פרק ה׳: העברת מידע מהמאגר וגישה אליו}}

{{ח:סעיף|14|העברת מידע מהמאגר וגישה אליו}}
{{ח:ת}} על אף הוראות {{ח:חיצוני|חוק הגנת הפרטיות#פרק ד|פרק ד׳ לחוק הגנת הפרטיות}} והוראות כל דין אחר, העברת אמצעים ונתונים ביומטריים מהמאגר וגישה אל המאגר מותרות בהתאם להוראות לפי חוק זה, בלבד.

{{ח:סעיף|15|העברת העתק מהמאגר למשטרת ישראל והגבלת העברת המידע מהמשטרה}}
{{ח:תת|(א)}} משטרת ישראל רשאית לקבל העתק מהמאגר, ורשאית היא לעשות שימוש במידע מהמאגר למטרה ממטרות אלה בלבד:
{{ח:תתת|(1)}} חקירת עבירה שיש יסוד להניח כי זר מעורב בביצועה, ולעניין עבירה מסוג פשע או עבירה מסוג עוון המנויה {{ח:פנימי|תוספת 2|בתוספת השנייה}} – אף אם אין יסוד להניח כי זר מעורב בביצועה; לעניין זה, ”חקירת עבירה“ – לרבות חקירה לצורכי חילוט רכוש הקשור בעבירה, ולצורך הליך פלילי בנוגע לעבירה; שימוש כאמור ייעשה לאחר שבוצעה בדיקה במאגר נתוני הזיהוי המוחזק על ידי משטרת ישראל מכוח {{ח:חיצוני|חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי)|חוק החיפוש בגוף}};
{{ח:תתת|(2)}} מניעת ביצוע עבירות כאמור בפסקה (1) או סיכולן;
{{ח:תתת|(3)}} אימות או בירור זהותו של אדם, לרבות גופה, שזהותו אינה ידועה או מוטלת בספק ולצורך איתור נעדרים;
{{ח:תתת|(4)}} גיבוש חוות דעתה לעניין כניסה לישראל של זר.
{{ח:תת|(ב)}} על הצגת תצלום הכלול במאגר לאדם מסוים או על פרסום תצלום כאמור ברבים, למטרה המנויה בסעיף קטן (א)(1) עד (3), יחולו הוראות {{ח:חיצוני|חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי)#סעיף 11יז|סעיפים 11יז}} {{ח:חיצוני|חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי)#סעיף 11יח|ו־11יח לחוק החיפוש בגוף}}, לפי העניין ובשינויים המחויבים.
{{ח:תת|(ג)}} המפקח הכללי של המשטרה יסמיך שוטרים מהמחלקה לזיהוי פלילי במשטרת ישראל לנהל את העתק המאגר; הזנת נתונים במאגר, ביטולם או שינוי שלהם יבוצעו רק על ידי מי שהוסמך כאמור.
{{ח:תת|(ד)}} על אף האמור בכל דין, משטרת ישראל לא תמסור מידע מהמאגר שהועבר אליה לפי הוראות סעיף זה לכל גורם אחר.
{{ח:תת|(ה)}} על אף האמור בסעיף קטן (ד), משטרת ישראל רשאית להעביר מידע כאמור באותו סעיף קטן, הנוגע לאדם מסוים, בהתאם למפורט להלן:
{{ח:תתת|(1)}} לגוף ציבורי כהגדרתו {{ח:חיצוני|חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי)|בחוק החיפוש בגוף}} או לבית המשפט, ובלבד שלא יועבר מידע לגורמים כאמור, אלא אם כן המידע חיוני להם לצורך מילוי תפקידיהם; על גורם שקיבל מידע מהמאגר לפי הוראות פסקה זו יחולו הוראות {{ח:פנימי|סעיף 17|סעיף 17(ב)(1)}};
{{ח:תתת|(2)}} לגוף המנוי {{ח:חיצוני|חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי)#תוספת 2|בתוספת השנייה לחוק החיפוש בגוף}}, למטרה מהמטרות המפורטות {{ח:חיצוני|חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי)#סעיף 11טז2|בסעיף 11טז2 לחוק האמור}} בהתאם לתנאים הקבועים בו, לאחר התייעצות עם עובד רשות האוכלוסין וההגירה או מי שהשר הסמיכו לכך.
{{ח:תת|(ו)}} על שמירת המידע ואבטחת המידע מהמאגר שהועבר למשטרת ישראל לפי הוראות סעיף זה יחולו הוראות {{ח:פנימי|סעיף 19|סעיף 19}}.

{{ח:סעיף|16|העברת העתק מהמאגר לרשויות הביטחון, קבלת מידע וגישה למאגר והגבלת העברת המידע מרשויות הביטחון}}
{{ח:תת|(א)}} רשויות הביטחון רשאיות לקבל העתק מהמאגר, ורשאיות הן לעשות שימוש במידע מהמאגר בהתאם לייעודן ותפקידיהן לפי כל דין, למטרה ממטרות אלה:
{{ח:תתת|(1)}} סיכול ומניעה של פעילות בלתי חוקית שמטרתה לפגוע בביטחון המדינה, בסדרי המשטר הדמוקרטי או במוסדותיו;
{{ח:תתת|(2)}} אבטחת מידע, אנשים ומקומות, לרבות אבטחת התעופה האזרחית אל ישראל וממנה;
{{ח:תתת|(3)}} גיבוש חוות דעתן לעניין כניסה לישראל של זר.
{{ח:תת|(ב)}} בלי לגרוע מהוראות סעיף קטן (א), רשויות הביטחון רשאיות לקבל מידע מהמאגר ותתאפשר להן גישה למאגר, לצורך מימוש ייעודן ותפקידיהן לפי כל דין; קבלת המידע והגישה למאגר לפי סעיף קטן זה יהיו על פי הכללים כאמור {{ח:פנימי|סעיף 26|בסעיף 26}}.
{{ח:תת|(ג)}} על אף האמור בכל דין, רשות ביטחון לא תמסור מידע מהמאגר שהועבר אליה לפי הוראות סעיף זה לכל גורם אחר, למעט מידע הנוגע לאדם מסוים לגורם שנקבע בכללים כאמור {{ח:פנימי|סעיף 26|בסעיף 26}}.
{{ח:תת|(ד)}} על שמירת המידע ואבטחת המידע מהמאגר שהועבר לרשויות הביטחון לפי הוראות סעיף זה, יחולו הוראות {{ח:פנימי|סעיף 19|סעיף 19}}.
{{ח:תת|(ה)}} אבטחת מידע מהמאגר שהועבר לרשות ביטחון לפי הוראות סעיף זה, תהיה בהתאם לנוהלי אבטחת מידע של רשות הביטחון המתאימים לרמת האבטחה של המאגר, אולם ראש רשות הביטחון או מי שהוא הסמיך לכך רשאי להורות על דרישות מחמירות יותר לאבטחת המידע שהועבר לרשות הביטחון כאמור.

{{ח:סעיף|17|העברת מידע מהמאגר לגוף ציבורי}}
{{ח:תת|(א)}} השר רשאי לקבוע בצו, באישור הוועדה, גופים ציבוריים שרשאים לקבל מידע מהמאגר לצורך זיהוי או אימות זהותו של אדם.
{{ח:תת|(ב)}} גוף ציבורי שקיבל מידע כאמור בסעיף קטן (א) –
{{ח:תתת|(1)}} לא יעשה בו שימוש אלא למטרה שלשמה נמסר לו, וכן לא יעבירו לאחר;
{{ח:תתת|(2)}} יפעל לאבטחת המידע בהתאם להוראות לפי {{ח:פנימי|סעיף 19|סעיף 19}} לעניין אבטחת מידע שבמאגר;
{{ח:תתת|(3)}} לא יאגור את המידע באופן ממוחשב מעבר לנדרש לצורך השימוש שלו הוא נועד וימחק את המידע מייד בתום השימוש בו.

{{ח:קטע2|פרק ו|פרק ו׳: שמירת סודיות, אבטחת מידע, הגנה על פרטיות ומחיקה}}

{{ח:סעיף|18|שמירת סודיות והגבלת השימוש}}
{{ח:ת}} אדם שהגיעו לידיו אמצעי זיהוי ביומטריים שניטלו לפי חוק זה או נתוני זיהוי ביומטריים שהופקו מהם, לא ימסור ולא יגלה אותם לאחר ולא יעשה בהם כל שימוש, אלא לפי חוק זה ולצורך ביצוע תפקידו או לפי צו של בית משפט לצורך ניהול הליכים שיפוטיים הקשורים לשימוש במידע לפי חוק זה.

{{ח:סעיף|19|שמירת אמצעי זיהוי ביומטריים ונתוני זיהוי ביומטריים ואבטחתם}}
{{ח:תת|(א)}} אמצעים או נתונים ביומטריים הכלולים במאגר יישמרו בהתאם להוראות אלה:
{{ח:תתת|(1)}} בדרך שתבטיח הגנה מפני דליפת מידע מהמאגר או חדירה, גישה לא מורשית, שיבוש, הפרעה או גרימת נזק למידע, וכן מפני העברה, חשיפה, מחיקה, שימוש, שינוי או העתקה בלא רשות כדין;
{{ח:תתת|(2)}} בדרך שתמנע שימוש בהם בניגוד להוראות לפי חוק זה, ותאפשר בקרה ופיקוח על אופן השימוש במאגר, לרבות שימוש החורג ממסגרת ההרשאה לפי {{ח:פנימי|סעיף 12|סעיף 12}};
{{ח:תתת|(3)}} בדרך שתבטיח הגנה על פרטיותם של הזרים שהאמצעים והנתונים כאמור מתייחסים אליהם.
{{ח:תת|(ב)}} כל פעולה המבוצעת במאגר תתועד באופן שיאפשר פיקוח ובקרה על אופן ביצועה, על מועד ביצועה ועל מבצע הפעולה; תיעוד כאמור יישמר למשך שבע שנים לפחות.
{{ח:תת|(ג)}} אין בהוראות סעיף זה כדי לגרוע מההוראות לפי {{ח:חיצוני|חוק הגנת הפרטיות|חוק הגנת הפרטיות}}.

{{ח:סעיף|20|מחיקת אמצעים ונתונים ביומטריים לגבי זר שהיה לתושב}}
{{ח:תת|(א)}} האמצעים והנתונים הביומטריים המתייחסים לזר שהיה לתושב כהגדרתו {{ח:חיצוני|חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע|בחוק הכללת אמצעים ביומטריים}}, יימחקו מהמאגר ומכל עותק של המאגר שהועבר לפי הוראות {{ח:פנימי|פרק ה|פרק ה׳}}; פקיד הרישום הראשי כמשמעותו {{ח:חיצוני|חוק מרשם האוכלוסין|בחוק מרשם האוכלוסין}} יודיע למנהל המאגר בתוך שבעה ימים ממועד היותו של הזר לתושב על כך, ומנהל המאגר ימחק את הפרטים מהמאגר ויורה למי שקיבל עותק מהמאגר לפי {{ח:פנימי|פרק ה|פרק ה׳}} למחוק אותם, בלא דיחוי.
{{ח:תת|(ב)}} על אף האמור בסעיף קטן (א), האמצעים והנתונים הביומטריים המתייחסים לזר שקיבל רישיון לישיבת ארעי לפי {{ח:חיצוני|חוק הכניסה לישראל#סעיף 2|סעיף 2(א)(3) לחוק הכניסה לישראל}} (בסעיף קטן זה – רישיון) ורשום במרשם האוכלוסין, יימחקו מהמאגר, בתום חמש שנים מהמועד שבו קיבל את הרישיון, אלא אם כן במהלך התקופה האמורה בוטל הרישיון והוא שב להיות זר; בתקופה האמורה יועברו האמצעים והנתונים הביומטריים המתייחסים לאותו אדם למאגר נפרד, לא ייעשה בהם כל שימוש לפי חוק זה והם לא יועברו לאחר.
{{ח:תת|(ג)}} מי שהתקיימו לגביו הוראות סעיפים קטנים (א) או (ב) יקבל הודעה על מחיקת אמצעי הזיהוי הביומטריים שניטלו ממנו או נתוני הזיהוי הביומטריים שהופקו מהם.

{{ח:קטע2|פרק ז|פרק ז׳: הוראות שונות}}

{{ח:סעיף|21|פיקוח על יישומים ביומטריים}}
{{ח:תת|(א)}} הממונה על יישומים ביומטריים יפקח על יישומים ביומטריים לפי חוק זה; התפקידים המסורים לממונה על יישומים ביומטריים לפי {{ח:חיצוני|חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע#סעיף 30|סעיף 30(ב) לחוק הכללת אמצעים ביומטריים}} יחולו לעניין חוק זה, בשינויים המחויבים; לעניין זה, ”יישומים ביומטריים“ – נטילת אמצעי זיהוי ביומטריים, הפקת נתוני זיהוי ביומטריים, שמירתם של האמצעים והנתונים הביומטריים והשימושים בהם.
{{ח:תת|(ב)}} הממונה על יישומים ביומטריים יקבל, באופן תקופתי או לפי דרישה, דיווחים מרשות האוכלוסין וההגירה, ממשטרת ישראל ומרשויות הביטחון לשם פיקוח על יישום הוראות חוק זה על ידיהן.
{{ח:תת|(ג)}} על אף האמור בסעיפים קטנים (א) ו־(ב), פיקוח על יישומים ביומטריים בנוגע {{ח:פנימי|סעיף 16|לסעיף 16}} וקבלת דיווחים מרשויות הביטחון יהיו בכפוף לנוהל שיקבעו רשויות הביטחון והממונה על יישומים ביומטריים ויאושר בידי ראש הממשלה, אם נקבע; הנוהל לפי סעיף זה הוא חסוי וגילויו או פרסומו אסור.

{{ח:סעיף|22|עונשין}}
{{ח:תת|(א)}} המשיג מהמאגר, במישרין או בעקיפין, מידע שאינו זכאי לקבלו לפי חוק זה, או העושה במאגר שימוש או פעולה שלא כדין, דינו – מאסר חמש שנים.
{{ח:תת|(ב)}} המוסר או המגלה אמצעי זיהוי ביומטריים שניטלו לפי חוק זה או נתוני זיהוי ביומטריים שהופקו מהם, או העושה בהם שימוש, בניגוד להוראות {{ח:פנימי|סעיף 18|סעיף 18}}, דינו – מאסר שלוש שנים; עשה כן ברשלנות, דינו – מאסר שנה.
{{ח:תת|(ג)}} העורך השוואה בין אמצעי זיהוי ביומטריים שניטלו מאדם או נתוני זיהוי ביומטריים שהופקו מהם, לבין אמצעים או נתונים ביומטריים שבמסמך נסיעה, בלא סמכות לפי חוק זה, דינו – מאסר שלוש שנים.

{{ח:סעיף|23|שמירת דינים}}
{{ח:תת|(א)}} אין בהוראות חוק זה כדי לגרוע מהוראות לפי כל דין, אלא אם כן נקבע במפורש אחרת בחוק זה.
{{ח:תת|(ב)}} אין בהוראות חוק זה כדי לגרוע מהוראות לפי כל דין, לרבות פקודות משטרת ישראל, לעניין החזקה, שמירה, העמדה לעיון או כל שימוש אחר, בחומר חקירה כמשמעותו {{ח:חיצוני|חוק סדר הדין הפלילי#סעיף 74|בסעיף 74 לחוק סדר הדין הפלילי [נוסח משולב], התשמ״ב–1982}}, או בראיות המוגשות, במסגרת ההליך הפלילי, לבית משפט.

{{ח:סעיף|24|ביצוע ותקנות}}
{{ח:ת}} השר ממונה על ביצוע חוק זה והוא רשאי, לאחר התייעצות עם הממונה על יישומים ביומטריים, להתקין תקנות לביצועו, ובין השאר בעניינים אלה:
{{ח:תת|(1)}} אופן נטילת אמצעי זיהוי ביומטריים מזרים לפי חוק זה, לרבות נטילה מקטינים, מקשישים ומאנשים עם מוגבלות;
{{ח:תת|(2)}} דרכי פעולה במקרים שבהם לא ניתן ליטול מזר אמצעי זיהוי ביומטריים לפי חוק זה, מסיבות בריאותיות או אחרות;
{{ח:תת|(3)}} בעלי התפקידים המוסמכים להעביר מידע מהמאגר;
{{ח:תת|(4)}} דרכי מחיקתם של אמצעי זיהוי ביומטריים ונתוני זיהוי ביומטריים מהמאגר ומכל העתק שלו לפי הוראות {{ח:פנימי|סעיף 20|סעיף 20}}.

{{ח:סעיף|25|שינוי התוספות}}
{{ח:תת|(א)}} השר, באישור הוועדה, רשאי לשנות, בצו, את {{ח:פנימי|תוספת 1|התוספת הראשונה}}.
{{ח:תת|(ב)}} השר לביטחון לאומי, לאחר התייעצות עם השר ושר המשפטים, רשאי לשנות, בצו, את {{ח:פנימי|תוספת 2|התוספת השנייה}}.

{{ח:סעיף|26|כללים לעניין רשויות הביטחון}}
{{ח:תת|(א)}} ראש הממשלה רשאי, לאחר התייעצות עם הממונה על יישומים ביומטריים ובאישור הוועדה ליישומים ביומטריים, לקבוע כללים לעניין {{ח:פנימי|סעיף 16|סעיף 16(ב) ו־(ג)}} (בחוק זה – הכללים).
{{ח:תת|(ב)}} הכללים חסויים וגילוים או פרסומם אסור.
{{ח:תת|(ג)}} הכללים אינם טעונים פרסום ברשומות או פרסום פומבי אחר.
{{ח:תת|(ד)}} אופן שמירתם של כללים שלא פורסמו לפי הוראות סעיף קטן (א), לרבות הגדרת סיווגם והפצתם, ייקבע בכללים.

{{ח:סעיף|27|}}
{{ח:ת}} {{ח:הערה|הנוסח שולב {{ח:חיצוני|חוק סדר הדין הפלילי (סמכויות אכיפה – חיפוש בגוף ונטילת אמצעי זיהוי)|בחוק סדר הדין הפלילי (סמכויות אכיפה – חיפוש בגוף ונטילת אמצעי זיהוי), התשנ״ו–1996}}.}}

{{ח:סעיף|28|תחילה}}
{{ח:ת}} תחילתו של חוק זה שישה חודשים מיום פרסומו או במועד כניסתן לתוקף של תקנות לפי {{ח:פנימי|סעיף 24|סעיף 24(א)(1) עד (4)}}, לפי המוקדם.

{{ח:סעיף|29|הוראת מעבר}}
{{ח:ת}} אמצעי זיהוי ביומטריים שניטלו מזר לפני תחילתו של חוק זה, ונתוני זיהוי ביומטריים שהופקו מהם, יועברו למאגר ויישמרו בו, ויחולו עליהם הוראות חוק זה.

{{ח:סעיף|30|דיווח לכנסת}}
{{ח:תת|(א)}} השר ידווח לוועדה, אחת לשנה, לא יאוחר מ־30 באפריל, על כל אלה, לגבי רשות האוכלוסין וההגירה, לעניין השנה שקדמה למועד הדיווח:
{{ח:תתת|(1)}} מספר הזרים, לפי סוגיהם, שנתונים המתייחסים אליהם כלולים במאגר, ומספר הזרים לפי סוגיהם שנתונים המתייחסים אליהם נוספו למאגר בתקופת הדיווח;
{{ח:תתת|(2)}} פעולות ההכשרה וההדרכה שבוצעו לעובדים המורשים ליטול אמצעי זיהוי ביומטריים ולהפיק מהם נתוני זיהוי ביומטריים;
{{ח:תתת|(3)}} מספר המקרים שבהם נעשה שימוש בכוח לשם נטילת אמצעי זיהוי;
{{ח:תתת|(4)}} מספר המקרים שבהם נמצא שתוצאת ההשוואה בין אמצעים או נתונים ביומטריים של אדם לאמצעים או נתונים ביומטריים הכלולים במאגר התבררה כשגויה והשלכותיהם;
{{ח:תתת|(5)}} מקרים שבהם אירעה דליפת מידע מהמאגר או חדירה, שיבוש, הפרעה או גרימת נזק למידע, העברה, חשיפה, מחיקה, שימוש, שינוי או העתקה בלא רשות כדין, והצעדים שננקטו בעקבות מקרים כאמור לשם תיקון ומניעת הישנות המקרה.
{{ח:תת|(ב)}} השר לביטחון לאומי ידווח לוועדה, אחת לשנה, לא יאוחר מ־30 באפריל, לגבי משטרת ישראל, על העניינים המפורטים בסעיף קטן (א)(2) עד (5).
{{ח:תת|(ג)}} ראש רשות ביטחון ידווח לוועדה ליישומים ביומטריים, אחת לשנה, לא יאוחר מ־30 באפריל, לגבי רשות הביטחון שבראשה הוא עומד, על העניינים המפורטים בסעיף קטן (א)(2) עד (5).
{{ח:תת|(ד)}} הממונה על יישומים ביומטריים ידווח לוועדה, אחת לשנה, לא יאוחר מ־30 באפריל, על פעולותיו לפי חוק זה, לרבות פעולות הבקרה והפיקוח על פעולת המאגר וליקויים ואירועים חריגים שהתגלו בפעולת המאגר.
{{ח:תת|(ה)}} מי שמוטלת עליו חובה להגיש דיווח כאמור בסעיף זה רשאי לקבוע כי הדיווח, כולו או חלקו, יהיה חסוי, מטעמים של ביטחון המדינה, שלום הציבור או ביטחונו, ואם קבע כאמור, יידונו הדיווח או החלקים החסויים בו בוועדת משנה של הוועדה שדיוניה חסויים או בוועדה ליישומים ביומטריים, לפי העניין, אולם לעניין הגשת דיווח של הממונה על יישומים ביומטריים כאמור בסעיף קטן (ד) יחולו הוראות אלה:
{{ח:תתת|(1)}} דיווח חסוי הנוגע לרשויות הביטחון יידון בוועדה ליישומים ביומטריים;
{{ח:תתת|(2)}} הממונה רשאי לקבוע כי דיווח הנוגע לרשות ביטחון או למשטרת ישראל לא יהיה חסוי, בהסכמת רשות הביטחון או משטרת ישראל, לפי העניין.

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 2|סעיפים 2}} {{ח:פנימי|סעיף 25|ו־25(א)}})}}}}
{{ח:קטע3||סוגים של אוכלוסיות זרים וסוגים של אמצעי זיהוי ביומטריים שהחוק חל עליהם}}

{{ח:סעיף*}}
{{ח:ת}} הוראות החוק כולן יחולו על הסוגים של אוכלוסיות הזרים והסוגים של אמצעי הזיהוי הביומטריים כמפורט להלן:
{{ח:ת}}

סוג אוכלוסיית זרים	סוג אמצעי ביומטרי

{{ח:תת|1.}} זר המבקש אשרה ורישיון לישיבת ביקור מסוג ב/1 (עובד זמני) לתקופה של עד 90 ימים או שהוא בעל אשרה ורישיון כאמור
תמונת תווי הפנים

{{ח:תת|2.}} זר המבקש הארכת רישיון לישיבת ביקור מסוג ב/1 (עובד זמני) לתקופה של מעבר ל־90 ימים או שהוא בעל רישיון כאמור תמונת
תווי הפנים ותמונות שתי טביעות אצבעות

{{ח:תת|3.}} זר המבקש אשרה ורישיון לישיבת ביקור מסוג ב/2 (תייר) או המבקש הארכה של הרישיון כאמור לתקופה של עד 180 ימים או שהוא בעל אשרה ורישיון כאמור
תמונת תווי הפנים

{{ח:תת|4.}} זר המבקש הארכת רישיון לישיבת ביקור מסוג ב/2 (תייר) לתקופה של מעבר ל־180 ימים או שהוא בעל רישיון כאמור
תמונת תווי הפנים ותמונות שתי טביעות אצבעות

{{ח:תת|5.}} זר שהוא שוהה שלא כדין כהגדרתו {{ח:חיצוני|חוק הכניסה לישראל#סעיף 13|בסעיף 13(א) לחוק הכניסה לישראל}} או שהוא מסתנן או שיש חשד כי הוא שוהה שלא כדין או כי הוא מסתנן
תמונת תווי הפנים ותמונות שתי טביעות אצבעות

{{ח:תת|6.}} זר המבקש להיכנס לישראל ונערך בירור אם הוא רשאי להיכנס לפי הוראות {{ח:חיצוני|חוק הכניסה לישראל#סעיף 9|סעיף 9 לחוק הכניסה לישראל}} או נמצא שאינו רשאי להיכנס לישראל לפי הוראות {{ח:חיצוני|חוק הכניסה לישראל#סעיף 10|סעיף 10 לחוק האמור}}
תמונת תווי הפנים ותמונות שתי טביעות אצבעות

{{ח:תת|7.}} זר המבקש אשרה ורישיון לישיבת ביקור מסוג ב/4 (מתנדב) או שהוא בעל אשרה ורישיון כאמור
תמונת תווי הפנים ותמונות שתי טביעות אצבעות

{{ח:קטע2|תוספת 2|תוספת שנייה}}
{{ח:קטע4||{{ח:הערה|({{ח:פנימי|סעיף 15|סעיפים 15(א)(1)}} {{ח:פנימי|סעיף 25|ו־25(ב)}})}}}}

{{ח:סעיף*|(1)||עוגן=תוספת 2 פרט 1}}
{{ח:ת}} עבירות לפי {{ח:חיצוני|חוק הכניסה לישראל#סעיף 12א|סעיפים 12א(ג)(1)}} {{ח:חיצוני|חוק הכניסה לישראל#סעיף 12ב2|או 12ב2(א)(1) לחוק הכניסה לישראל}};

{{ח:סעיף*|(2)||עוגן=תוספת 2 פרט 2}}
{{ח:ת}} עבירות לפי {{ח:חיצוני|חוק העונשין#סעיף 191|סעיפים 191}}, {{ח:חיצוני|חוק העונשין#סעיף 192|192}}, {{ח:חיצוני|חוק העונשין#סעיף 249|249}}, {{ח:חיצוני|חוק העונשין#סעיף 304|304}}, {{ח:חיצוני|חוק העונשין#סעיף 334|334}}, {{ח:חיצוני|חוק העונשין#סעיף 348|348}}, {{ח:חיצוני|חוק העונשין#סעיף 349|349}}, {{ח:חיצוני|חוק העונשין#סעיף 377|377}}, {{ח:חיצוני|חוק העונשין#פרק י סימן ח|סימן ח׳ לפרק י׳}}, {{ח:חיצוני|חוק העונשין#סעיף 384|384}}, {{ח:חיצוני|חוק העונשין#פרק יא סימן ה1|סימן ה׳1 לפרק י״א}}, {{ח:חיצוני|חוק העונשין#סעיף 415|415}}, {{ח:חיצוני|חוק העונשין#סעיף 418|418}}, {{ח:חיצוני|חוק העונשין#סעיף 420|420}}, {{ח:חיצוני|חוק העונשין#סעיף 441|441}}, {{ח:חיצוני|חוק העונשין#סעיף 447|447}}, {{ח:חיצוני|חוק העונשין#סעיף 452|452 לחוק העונשין}};

{{ח:סעיף*|(3)||עוגן=תוספת 2 פרט 3}}
{{ח:ת}} עבירות לפי {{ח:חיצוני|חוק הדרכונים#סעיף 8|סעיף 8 לחוק הדרכונים, התשי״ב–1952}};

{{ח:סעיף*|(4)||עוגן=תוספת 2 פרט 4}}
{{ח:ת}} עבירה לפי {{ח:חיצוני|פקודת המכס#סעיף 212|סעיף 212(א)(8) לפקודת המכס}};

{{ח:סעיף*|(5)||עוגן=תוספת 2 פרט 5}}
{{ח:ת}} עבירה לפי {{ח:חיצוני|חוק המאבק בתופעת השימוש בחומרים מסכנים#סעיף 7|סעיף 7(א) לחוק המאבק בתופעת השימוש בחומרים מסכנים, התשע״ג–2013}}.

{{ח:חתימות|התקבל בכנסת ביום ט״ז בתמוז התשפ״ד (22 ביולי 2024).}}
* '''בנימין נתניהו'''
ראש הממשלה
* '''משה ארבל'''
שר הפנים
* '''יצחק הרצוג'''
נשיא המדינה
* '''אמיר אוחנה'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]